**Mäesuusa alakomitee juhatuse protokoll.**

28. november 2016, Tallinn

Algus kell 15.00, koosolek lõppes kell 17.20

Osalesid:

Reet Hääl, juhataja.

Jaanus Mikk

Tõnis Luik

Nils Kroon

Jaak Luik

Marion Metsniit

Skype vahendusel: Tõnu Valdur

Protokollis: Margot Paali

Koosoleku päevakord.

1.            Üldkoosoleku kokkukutsumine

2.            Eelarve

\* Rahaliste toetuste võimalikkusest sportlastele.

\* Rahaliste vahendite eraldamine võistlustel osalemiseks (treenerite kogu eelotsus Jaagult tulnud). Lisas kokkuvõte TN arvamustest.

\* Olümpiale kvalifitseerumise systeemi tutvustus ja mees/naiskonna võimalused.

\* Sportlase tulemuste hindamine/toetuste jagamise süsteem. /B- koondiste toetuste jagamise uued proportsioonid suhtes FIS punkt ning GS/SL/SG/DH. Ning kas luua eraldiseisev eelarverida kvartaalseteks jaotusteks, kuhu vahendeid tõsta.

\* Kulude/vahendite(hooaeg 15/16) ja eelarve 16/17 analüüs lähtuvalt noorte /meeste koondiste vahel.

3. Ajavõtusüsteemi väljaostu täpne kalkulatsioon ning võdrluskalkulatsioon kaasaegse samade funkts. kelladega?

4.          Treenerikoolituste päevad. Ettepanek 13.-14. jaanuar.

*5.* Meeste koondise treeneri ameti ellu kutsumine.

*6.* Juhatuse hääletused protsessi läbi viimine ja fikseerimine koosoleku protokollis.

*Jaanuse lisatud (28.11.2016)*

7.          Mägede broneerimissüsteem

[https://www.dropbox.com/s/308pjd7jwkmd94d/Screen%2011-27-2016%2000-27-48.avi?dl=0](https://owa.alexelalogistics.eu/owa/redir.aspx?C=b8zJh7BNhnyRaaaB130Q9jT4mXPlY8uB5J18syQWeBHp0TYJkBfUCA..&URL=https%3a%2f%2fwww.dropbox.com%2fs%2f308pjd7jwkmd94d%2fScreen%252011-27-2016%252000-27-48.avi%3fdl%3d0)​

psw: Rapid

link expired pärast 7 päeva.

8. Sportlase  ja ESL i kohustused, nende vaheline leping.

1. Eesti Suusaliidu ja mäesuusa alakomitee liikmesklubid EST2018, Skisport, Tartu Slalom on avaldanud soovi kokku kutsuda mäesuusatamise alakomitee erakorraline üldkoosolek.

Põhjendus: puudub eelarve.

Otsustati kokku kutsuda üldkoosolek:

18. jaanuaril 2017 kell 15.00, Tallinnas. Koosoleku toimumise koht Roseni 7, B/7 10111, Eesti Liisingliitude ruumides.

1. Eelarve;

Rahaliste toetuste võimalikkusest sportlastele;

Rahaliste vahendite eraldamine võistlustel osalemiseks (treenerite kogu eelotsus Jaagult tulnud) jne.

**Rahalisi küsimusi arutati peaasjalikult ühe punktina, mis kattis viis päevakorda lisatud punkti.**

Juhatus tutvus auditeeritud eelarve tulemustega. 2017 a. jaanuarist laekuvat riikliku rahastust on raske prognoosida, kuna nii Kultuuriministeeriumi; Kultuurkapitali kui Hasartmängumaksu nõukogu poolsed vahendid täpsustuvad detsembri II poolel.

EOK´st loodame saada 7000.- EUR (see on ilmselt maksimum võimalus, selgub samuti detsember 2016 II pool).

Jaak L. tegi ettepaneku mitte käsitleda / näidata EOK sihtotstarbelisi toetusi ala üldises eelarves.

Reet H. jäi seisukohale, et Suusaliidus juhatusele esitatav ja meie enda kasutuses olevad eelarved peavad kattuma, mistõttu jäävad riiklikud laekumised (ka sihtotstarbelised stipendiumid, mis liiguvad läbi alakomitee raamatupidamise) nähtavale.

Jaak L. tõstatas küsimuse meestekoondise eelarve teemal.“ Juhan võistleb EV eest ja vanemad maksavad. Kas see on õiglane?“

Üldine arutelu, kus tõdeti, et vaatamata sellele, et kõik juhatuse liikmed sooviksid toetada meie väheseid tippe mastaapsemalt, peame vaatama otsa oma võimalustele ja lähtuma eelkõige nendest vahenditest.

Nils K. ettepanek koguda tippspordile eraldi ühine reserv, millest teha kandeid koondisele. Tõnis L. lisas, et jutt käib peaasjalikult kolmest sportlasest. Kui tekivad lisavahendid alasiseses eelarves, siis tuleks keskenduda kahe sportlase tugevamale toetamisele ja Tõnis Luik jun. jätta jaotusest välja seoses talle määratud igakuise olümpia ettevalmistustoetusega.

Reet H. otsene küsimus juhatusele, milline on summa olukorras, kus eelarves on hetkel jääki 4000.- EUR *(see ei puuduta kasutuses olevaid vahendeid seisuga 28.11.2016, vaid on eelarvestuslik - protokollija selgitus*). Teiseks palus Reet juhatuselt võtta konkreetne seisukoht 4000.- EUR jaotumise proportsioonide osas.

Jaak L. on rahulolematu varasemate juhatuse otsustega, mis on tinginud sportlastele ebavõrdse õhkkonna.

Reet: Juhatus ei saa tegeleda ainult ühe teema ümber arutlusega, kus peamiseks küsimuseks on ainult ühe sportlase ettevalmistus. Juhatuse ülesanne on näha natuke suuremat pilti.

Nils K: tuleb kirjutada algoritm, kuidas toetused jaotuvad. (*Alpiexpressi toetuste puhul analoogne süsteem toimis ja selletaoline kogemus, samuti valem on meil olemas – protokollija täiendus*).

Olümpiale kvalifitseerumise systeemi tutvustus ja mees/naiskonna võimalused.

Jaak L: Juss üritab ja on väga tõenäoline, et suudab täita kiirusalade EOK normi, mis võib tuua ühe koha veel Eestile juurde. Jaak L. peatub pikemalt olümpiasüsteemi selgitamisel, tuues näitena eeskujuks Läti sportlase, kes pääses Sochis kiirusaladel peale (FIS Olümpia punkti süsteemis oli 230´s.) 99% tõenäosusega prognoosib Jaak L. et Juhan Luik suudab selle taseme saavutada.

Reet H: on vaja saada klubi või sportlase/treeneri poolne seisukoht, millistel võistlustel on otstarbekas osaleda, millised on sportlikust seisukohast olulised võistlused ja millised võistlused on kriitilise tähtsusega (kontinentaalkarikad näiteks, kuhu oleks otstarbekas taotleda alaliidust eraldi tuge). Siinkohal ei ole silmas peetud tiitlivõistluseid nagu MM, JMM ja MK, samuti OM – nendel osalemise kulud on igal juhul alasiseselt kaetud.

Tõnis L. kommenteerib olümpiapunkti arvestuse süsteemi lühidalt. Oluline käia FIS võistlustel, mille põhjalt moodustub olümpiapunkt 5 parima võistluse tulemuse alusel.

Jaak L. tõstatab uuesti sportlaste vahelise rahajaotus süsteemi aususe küsimuse.

Reet H. selgitab lahti EOK rahastussüsteemi põhimõtted, kus fookus on viidud rahvusvahelistelt tiitlivõistlustelt arvestatavaid kohti toonud saavutussportlased. Hetkel on Suusaliidu kõige kirkam esindaja 15 a. Kelly Sildaru.

Jaanus M. pöördub Jaagu poole küsimusega, mis on tema panus SL juhatuse töösse, Juhani ettevalmistus eelarve parandamisesse, kui palju on olnud sponsorkontakte leidmaks Juhanile isiklikku toetajat olukorra normaliseerumiseks?

Jaak L. pidi kahjuks tõdema, et sponsorite leidmine ei ole kerge. Kahe kontakti tulemus ei ole olnud viljakas.

Jaak L. toob juhatusse treenerite nõukogu seisukohad kahes küsimuses:

Kas peab EOK ja muude toetuste jagamisel arvestama kõikide alade (DH, SL, GS, SG, AC) FIS punktidega või piisab (SL, GS) punktidest?

Rahaliste vahendite eraldamine võistlustel osalemiseks. Võimaluse korral kiired vastused ja meil tagasi teele (hea kui tänas päeva jooksul).

Kes võivad arvestada alaliidu toetusele ja mis tasemel võistlustel? Märkige X sinna lahtrisse mis Teile tundub õige.

Kokkuvõtte kirjavahetusest treenerite nõukogu liikmete vahel on koostanud Margot P. ja lisatud protokollile.

Nii Jaanus kui Reet on seisukohal, et treenerite nõukogu ülesanne on anda kriteeriumid ausama olümpiaettevalmistus-stipendiumi jaotuseks, millega saab hakata arvestama järgmisest olümpiatsüklist.

Jaak L. teeb avalduse, et „Juss loobub“

Reet: EOK seisukoht on, et toetatakse konkreetselt esmajärjekorras medalipotentsiaaliga sportlaseid.

Reet H. ettepanek: Kas paneme hääletusele EOK toetuse otsuse vaidlustamise?

Juhatuses üldine arutelu, mille tulemusel tõdeti, et ei ole jätkusuutlik hakata aasta ennem olümpiat otsust, mis on juhatuses olnud korduvalt üleval, uuesti ümber vaatama.

Jaak L: ettepanek. Arvestame olümpiakvalifikatsiooni tabelit (200-600 näiteks). Manuaali jaotussüsteemist esitab Jaak L. 29.novembriks 2017, mis lisatakse juhatuse koosoleku protokollile ja läheb arutlusele treenerite nõukogule.

Tõnis L. jäi veendumusele, et Eestis on ebamõistlik tegeleda kiirusaladega. Kui me sellega kaasnevad vajadused ette võtame, siis tuleb ressursid leida mujalt kui riiklikest vahenditest. Püüd toetada riiklikest vahenditest kiirusalasid on ressursi raiskamine, see käib meile lihtsalt üle jõu.

Reet alakomitee juhina: kõik algoritmid hakkavad kehtima järgmisest olümpiatsüklist. Ettepanek jagada 3500.- EUR. Kui alaliit otsustab, et toetatakse ainult tippe, siis see otsus tuleb teha. Sarnased probleemid on kõigis alaliitudes ja on üldlevinud praktika kõigi alaliitude üleselt olukord, kus toetust jagub vaid noortespordile ja absoluutsele tipule. Probleemi ei eitata, lahenduste leidmine on komplitseeritud.

**Otsustati:**

Jaak Luik esitab EOK kvalititseerumise süsteemi valiidse tabeli 29.11.2016 juhatusele.

**Otsustati:** eraldada 3500.- EUR, mis on eelarves ette nähtud Eesti meistrivõistlustel osalemise toetusteks klubidele, nüüdsest tippspordi toetuseks. Tuua eelarves välja tippspordi toetus eraldi reana. Juhatus on poolt ühehäälselt. Jaotuse printsiibid otsustati e-hääletusel 8.12.2016 tulemusega, mis on märgitud protokolli Lisas nr. 1. ja Lisa nr. 2. (vt. dokumendi lõppu).

1. Ajavõtusüsteemi väljaostu täpne kalkulatsioon ning võdrluskalkulatsioon kaasaegse samade funkts. kelladega? Ajavõtu süsteemi küsimus võeti koosoleku päevakorrast maha. Väljaostuga selle hooaja vältel ei tegeleta.
2. Noorte treenerite koolituspäevadeks lisati eelarvesse 500.- EUR, mis eraldatakse Alexela alpisarja korraldusest jäävast reservist. Koolituspäevade läbiviimise eest 13.-14.01.2017 vastutab Nils Kroon.
3. Meestekoondise peatreeneri ameti ellukutsumine.

Jaak L. teeb ettepaneku ellu kutsuda mäesuusa meestekoondise peatreeneri ametikoht ja nimetada ennast meestekoondise peatreeneriks. Ühe peamise põhjendusena toob Jaak välja olukorra, kus SL´s on kõik teised alad peatreeneritega kaetud. Lootus, et tulevikus hakkab EOK´st laekuma vahendeid peatreeneri palga tagamiseks, ei ole piisavalt põhjendatud.

Eesti mäesuusatajad (koondis) treenivad- ja võistlevad vastavalt oma treeneri ja/või kooli / treeningrühma järgi:

Tormis Laine – Stams; Juha Luik – Ruka AK; Tõnis Luik – Bill Slivnik, Levi AK; Warren C. Smith – Bruce Knoepfel. Reet tutvustab EOK seisukohti, kus kaovad ära individuaalaladel peatreeneri toetused, asendades need stipendiumi saava sportlase personaaltreeneri toetustega.

**Hääletus: Kutsuda ellu meestekoondise peatreeneri ametikoht:**

Poolt: Jaak Luik

Vastu: Reet Hääl, Marion Metsniit, Tõnis Luik.

Ei hääletanud: Jaanus Mikk, Nils Kroon, Tõnu Valdur.

**Otsustati:** peatreeneri ametit mitte ellu kutsuda. Juhatus ootab sisulist ettepanekut peatreeneri rollist ja selle vajalikkusest.

1. Juhatuse hääletused, protsessi läbi viimine ja fikseerimine koosoleku protokollis.

Jaak L. tõstatas küsimuse, kuidas või mille alusel oli eelmise juhatuse koosoleku protokollis punkt, millega määrati rahaline toetus sportlastele, mida ei olnud juhatuses arutatud.

Reet H. võttis tagant järgi tehtud otsuse enda peale, märkides, et tõepoolest oli see meelevaldne otsusus tagant järgi toetada Juhanit ja Tormist. Punkti lisamine portokolli oli põhjustatud koosoleku toonist, kus oli jäänud kõlama kriitiline raha vajadus. Kuna küsimusi oli koosolekul palju, kõiki punkte ei jõutud arutada, siis protokolli vormistamisel need punktid protokolli lisandusid. Otsus võeti tagasi, rahaliste vahendite eraldamist ei toimunud. Juhatus möönis, et sellist praktikat rohkem ei tohiks rakendada.

1. Mäeplaanide broneeringu süsteem.

Jaanus tutvustab Suusaliidu kodulehel toimiva hakkavat treeningute broneerimissüsteemi Mäekeskuse operaator saab ennast kinni panna kasutades punast tooni.

Mõned ettepanekud süsteemi koostajale:

Kuidas lahendada mitme soovija broneering (üks aeg, mitu klubi). Võiks muuta ruuduliseks nt

Kui läheb punaseks, siis tuleb teade treeneritele (kontaktisikutele). Kas on liiga keeruline? Klubidel võimalus broneerida mitte hiljem kui päev ennem trenni. Mäeoperaator saab punasega märkida mäge veel sama päeva varahommikul. (vähemalt 3 h enne trenni algust). Kõik ettepanekud laekuvad mõistliku aja jooksul Jaanus Miku kätte, kes vahendab need rakenduse väljatöötajale.

Süsteemi liidetakse läbirääkimiste järel loodetavasti ka Tuhakas ja Nõmme LP. Projektiga minnakse edasi. Esimese rakenduse proovime tööle saada 1.jaanuar 2017.

1. Sportlase  ja ESL i kohustused, nende vaheline leping.

Reet H. seisukoht: selleks, et alaliidust makstakse sportlasele välja ettevalmistustoetust, on eelduseks allkirjastatud ESL ja Sportlase vaheline leping. Kuna ettepanekuid lepingu paranduseks ega /ja täienduseks treenerite nõukogult laekunud ei ole, saadetakse leping rahvuskoondise ja juunioride koondise liikmetele allkirjastamiseks.

Lepingu tagastamise tähtaeg 10. detsember 2016 (*Margot P. täiendus*).

**Päevakorra väliste punktidena arutati:**

 Jaak L. püstitab küsimuse EC Hafjellis: kuidas kulud jaotuvad.

Arutada tuleb kontitentaalkarikatel osalemise kulusid üldiselt.

Üldise arutelu kokkuvõte: Kui me teeme otsuse rahade jaotuse osas, siis tuleb sportlasel personaalselt otsustada, kuhu võistlustele ta oma ressurssi kulutab. On mõistetav, et sportlane peab üritama võtta vahele ka kõrgemaid tiitlivõistlusi, et saada kogemust.

Jaak L. ettepanek Alpiexpressi või mis iganes sponsoritega suhte puhul, peab logo jm atribuutika kasutamisel jääma viimane sõna ESL´le ja alakomiteele. Tõdeti üldiselt, et see mõte on õige, aga hetkel on meil sponsoreid vähe, suhted nendega on olnud pikaajalised, mis annab võimaluse lubada väga individuaalset lähenemist. Niigi vähese nähtavuse juures proovime neile anda niipalju väljundit kui suudame. Alpiexpress (traditsiooniline täiskasvanute ja jun. toetaja) saab väljundit noortesarjas; Alexela (traditsiooniline noortespordi toetaja) saab väljundit rahvuskoondise ja jun. koondise riietusel.

Jaak L. teeb ettepaneku osta raadiosaatjad (hinnapakkumine a 800.- EUR) ja määrimislaud (hinnapakkumine a 400.- EUR). Ettepanek ei leidnud hetkel toetust. Arutelu käigus jõuti järjekordselt seisukohale, et on vaja vaadata laiemat pilti. Küsimus on pigem olukorras, kui kasutatakse üldiseid koondisele minevaid vahendeid, kelle käsutuses need vahendid siis sel juhul Eesti koondiseliikmete treening- ja võistlusiseloomu arvestades on. Senise praktika järgi on saatjad, määrimislauad, trellid jne. soetanud iga klubi oma vahenditest. Alaliidu eelarvest on toetatud üldiseid investeeringuid (turvavõrgud – kasutavad kõik klubid; sisehalli tokid – kasutavad kõik klubid). Üldjuhul soetab klubi oma tehnilised vahendid oma eelarve võimaluste piires.

**Hääletus**: soetada SL vahenditest mäesuusa meestekoondisele raadiosaatjad, määrimislaud:

Poolt: Jaak Luik

Vastu: Ülejäänud koosolekul osalenud juhatuse liikmed.

Juhatuses eitavale seisukohale jäänud liikmete põhjendus: nimetatud kulutused ei ole mingil moel eelnevalt planeeritud. Tõdeti, et sarnast stsenaariumit ei ole asjakohane rakendada, pigem võib hetkel olla tegemist Jaak L. poolt oma juhatuse liikme positsiooni ära kasutamisega.

Jaanus M. avaldab arvamust, et oleks asjakohane saada meie klubide vajaduste kogu pilti.

Tõnis L.: kiirusalade toetajana peaks Jaak valgustama selle valikuga kaasnevat kogu pilti juhatusele. Mis on nende alade harrastamise tegelik eelarve. (küsimus ei ole ainult raadiosaatjates)

**Otsustati:** kõik ESL mäesuusatamise alakomitee liikmesklubid saavad esitada oma ettepanekud, millised investeeringud on olulised. Seejärel saab juhatus hinnata investeeringute vajadusi ja eelarve võimalusi, mida toetada.

Võimalik jaotus võib aset leida kõige varem kevadel 2017 kui on hooaeg läbi, ületuleva jäägi summa selgunud ja järgmise hooaja eelarve koostamisel.

Margot P. ettepanek (*lisatud protokolli koosoleku väliselt*) mõelda üldkoguks oma klubi seisukohast, milliseid alakomitee poolseid investeeringuid peate kõige pakilisemateks ja olulisemateks.

Ette valmistada Sportlase ankeedi noorte versioon. Margot viib muudatused sisse ja edastab Nils K´le. Koosolek lõppes: 17.20

**Lisa 1.** E-hääletus 8.12.2016 kuupäevaga otsustati 3000.- EUR jaotada kolmele Eesti koondise sportlasele võistluste ettevalmistus toetusteks vastavalt A jaotusele:

 Tõnis Luik                     53,2% = 1596 eurot (klubi Nordiko)

                  Juhan Luik                    40,5%  = 1215 eurot (klubi Skisport)

                  Tormis Laine               6,3% = 189 eurot (klubi MTÜ A.B.G Westliches Mittelgebirge)

 A jaotuse poolt hääletasid:

 Reet Hääl, Marion Metsniit, Jaanus Mikk, Nils Kroon, Jaak Luik, Tõnis Luik

 B jaotuse poolt hääletas: Tõnu Valdur.

 **Lisa 2.** Tõnis Luik loobub toetusest 1596.- EUR ulatuses Juhan Luige kasuks. Klubi Skisport arvele välja maksta 2811.- EUR.